Държавен вестник, бр. 99, 2011 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  99
(3) Обучението в българските неделни 
училища в чужбина се осъществява от органи­
зации на българи, живеещи извън Република 
България, регистрирани съгласно законодател­
ството на съответната държава за извършване 
на образователно-културна дейност.
Чл. 2. (1) Българските неделни училища в 
чужбина осигуряват завършване на обучение 
по български език и литература, по история и 
по география на България за определен клас, 
но не осигуряват придобиване на степен на 
образование.
(2) Българските неделни училища в чужбина 
могат да провеждат и извънкласни дейности, 
свързани със съхраняване на националното 
самосъзнание, бит и култура.
Чл. 3. Българските неделни училища в 
чужбина осъществяват дейността си при 
спазване на следните изисквания:
1. обучението се провежда за най-малко 
десет деца/ученици;
2. в подготвителните групи се приемат деца 
не по-рано от годината, в която навършват 
5-годишна възраст;
3. учебната година се организира в съ­
ответствие с графика на учебното време 
в училищата в Република България или в 
съответствие с графика на учебното време в 
съответната държава при спазване броя на 
учебните часове;
4. обучението се провежда в самостоятелни 
или в слети паралелки, като продължител­
ността на обучението в една група/клас по 
съответния учебен предмет е в зависимост 
от определения брой часове по учебен план;
5. обучението се провежда по одобрени 
от министъра на образованието, младежта и 
науката учебници, учебни помагала и учебни 
програми;
6. оценяването на знанията и уменията на 
учениците се извършва съгласно държавно­
то образователно изискване за системата на 
оценяване;
7. в училищата се води училищна доку­
ментация, както следва:
а) материална книга за взетите учебни 
часове и за извънкласните дейности;
б) дневници за паралелките и групите;
в) регистрационна книга за издадените 
на учениците удостоверения за проведено 
обучение;
г) инвентарна книга;
д) книга за регистриране на даренията;
е) книга за протоколите от заседанията на 
родителския съвет;
ж) книга за регистриране на заповедите 
на училищния ръководител;
з) книги за контролната дейност;
и) книга за регистриране на проверките 
на контролните органи по чл. 11;
к) дневници за входяща и изходяща ко­
респонденция;
л) главна книга (I – VIII клас);
м) копия на удостоверенията за проведено 
обучение.
Чл. 4. (1) На учениците, завършили обу­
чение по български език и литература, по 
история и по география на България, се издава 
удостоверение за проведено обучение, подпи­
сано от представляващия организацията по 
чл. 1, ал. 3, от училищния ръководител и от 
учителите, провели обучението.
(2) Удостоверението се издава след пред­
варително съгласуване с дипломатическото 
представителство на Република България в 
съответната държава на списъка на учени­
ците, които са завършили обучението през 
съответната учебна година.
(3) Учениците, придобили удостоверение 
по ал. 1, на които е признат завършен клас 
по документи, издадени от училище от чужда 
държава и които продължават обучението си 
в училища в Република България, не полагат 
приравнителни изпити по български език и 
литература, по история и по география на 
България.
Чл. 5. (1) За цялостната дейност на всяко 
българско неделно училище в чужбина от­
говаря училищен ръководител, определен от 
организацията по чл. 1, ал. 3.
(2) Към българските неделни училища в 
чужбина се създават родителски съвети като 
орган за контрол и подпомагане дейността 
на училището.
(3) Родителите/настойниците на децата/
учениците избират родителски съвет и приемат 
правила за организацията и дейността му.
(4) Родителският съвет се състои най-малко 
от трима членове – родители/настойници на 
децата/учениците в българското неделно учи­
лище, които избират председател помежду си.
(5) Членовете на родителския съвет не 
участват в управлението на училището.
(6) Училищният ръководител участва в 
заседанията на родителския съвет с право на 
съвещателен глас.
(7) Родителският съвет:
1. осъществява контрол върху дейността 
на училището, включително относно зако­
носъобразното и целесъобразното разходване 
на средствата;
2. обсъжда и прави предложения за реша­
ването на текущи проблеми на училището;
3. съдейства за осигуряване на допълни­
телни финансови и материални ресурси и 
контролира законосъобразното и целесъоб­
разното им разходване;
4. съдейства за реализирането на обучението 
и за включване на родителите при организи­
ране на извънкласната дейност;